Omkring klokken 15 i eftermiddag fik Nordjyllands Politi en melding om et sammenstød ved Tinghøjgade i Saltum. Der var tale om en ambulance, der med udrykning på var kørt sammen med en personbil. Uheldet skete da en ambulance med udrykningskørsel kørte i nordlig retning ad Tinghøjgade i Saltum. Ved Fælledvej ignorerede en personbil sin ubetingede vigepligt, hvorefter den kørte sammen med ambulancen. Nordjyllands Politi skriver i en pressemeddelelse, at ingen er kommet noget alvorligt til ved ulykken. Føreren af bilen var en 73-årig kvinde fra området omkring Saltum. Efter uheldet var hun klemt fast i sin bil, men hun blev dog hurtigt hjulpet ud og kørt til tjek på Hjørring Sygehus. De to ambulanceførere kom ikke noget til ved uheldet. Der var ikke nogen patient i ambulancen, da den kørte galt, men den var på vej til en opgave med udrykning.

Opsummering:
En bil stødte her til eftermiddag sammen med ambulance med udrykning. Det skete, efter at bilen ikke havde overholdt sin vigepligt.